Source: https://podnikam.sk/ako-poziadat-o-nove-prispevky-na-podporu-zamestnavatelov-ktory-prispevok-je-vyhodnejsi-3a-ci-3b/
Timestamp: 2020-08-08 23:18:26+00:00
Document Index: 9273562

Matched Legal Cases: ['§ 142', '§ 134', '§ 142', '§ 142', '§ 3', '§ 3', '§ 142']

Ako požiadať o nové príspevky na podporu zamestnávateľov? Ktorý príspevok je výhodnejší 3A, či 3B? | Podnikam.sk '); document.write(''); }
príspevok na podporu zamestnanosti Foto: Getty Images
22. apríla 2020 Zdroj Podnikam.sk Tlačiť
Vláda SR 31. marca 2020 schválila prvé dve opatrenia projektu podpory udržania zamestnanosti v čase vyhlásenej mimoriadnej situácie, núdzového stavu alebo výnimočného stavu a odstránenie ich následkov. Následne vláda schválila rozšírenie tejto podpory o dve nové opatrenia. Projekt prvej pomoci podnikateľom už teda obsahuje dokopy štyri Opatrenia.Každé z týchto opatrení je určené pre špecifickú skupinu zamestnávateľov alebo fyzických osôb. V tomto článku sa zameriavame na dve nové opatrenia, Opatrenie číslo 3 a Opatrenie číslo 4 a to ako ich získať a pre koho sú výhodné
Nárok na tento príspevok má ten zamestnávateľ (okrem subjektov verejnej správy), ktorý v čase vyhlásenej mimoriadnej situácie udrží pracovné miesta aj v prípade prerušenia alebo obmedzenia svojej prevádzkovej činnosti.
Výška príspevku je rôzna v závislosti od toho, ktorú variantu Opatrenia si zamestnávateľ zvolí. Zamestnávateľ môže dostať buď:
3A – príspevok na úhradu mzdy zamestnanca, ktorému nemôže prideľovať prácu z dôvodu prekážky na strane zamestnávateľa (§ 142 ods. 4 Zákonníka práce), najviac vo výške 80 % jeho priemerného zárobku, najviac v sume 880 eur, alebo
3B – paušálny príspevok na úhradu časti mzdových nákladov na každého zamestnanca v závislosti od poklesu tržieb v sume podľa tabuliek v rámci Opatrenia 2:
Paušálny príspevok na jedného zamestnanca za marec 2020:
90 eur pri poklese tržieb o 10% – 19,99%
150 eur pri poklese tržieb o 20% – 29,99%
210 eur pri poklese tržieb o 30% – 39,99%
270 eur pri poklese tržieb o 40% a viac percent.
Pri poklese tržieb o menej ako 10% je príspevok 0 eur.
Paušálny príspevok na jedného zamestnanca za apríl a ďalšie mesiace roka 2020:
180 eur pri poklese tržieb o 20% – 29,99%
300 eur pri poklese tržieb o 40% – 59,99%
420 eur pri poklese tržieb o 60% – 79,99%
540 eur pri poklese tržieb o 80% a viac percent.
Pri poklese tržieb o menej ako 20% je príspevok 0 eur.
Zamestnávateľ si môže vybrať len jednu z možností na celé obdobie poskytovania príspevku. Príspevok nie je možné poskytnúť na zamestnancov, ktorí poberajú dávky sociálneho zabezpečenia (PN, OČR), alebo čerpajú dovolenku.
Variant 3A je výhodnejší pre tých zamestnávateľov, ktorí majú počas pandémie veľký počet zamestnancov na prekážkach v práci, alebo pre tých, ktorí majú malý, či žiadny pokles tržieb. Variant 3B je zas výhodný pre tých zamestnávateľov, ktorí majú pokles tržieb viac ako 40%, ale majú málo zamestnancov na prekážkach v práci, prípadne pre tých, ktorí majú zamestnancov na skrátených úväzkoch, či napriek poklesu tržieb využívajú prácu svojich zamestnancov. Výhodnosť jednotlivých variantov príspevkov je nutné posúdiť pre každú spoločnosť individuálne v závislosti od počtu zamestnancov a poklesu tržieb.
Ako požiadať o príspevok 3A?
Žiadosť 3A si môžete stiahnuť tu:Žiadosť opatrenie 3A
Žiadosť sa vypĺňa nasledovne:
V prvej časti žiadosti vypĺňate svoje IČO, IČZ, meno(FO) alebo názov (PO), adresu bydliska (FO), alebo sídlo (PO), právnu formu, dátum vzniku, DIČ, či ste platiteľ DPH, IBAN, zápis v registri, predmet prevažujúcej činnosti, počet zamestnancov a počet tých zamestnancov, na ktorých žiadate príspevok, miesto a adresu prevádzky a veľkosť podniku.
V druhej časti „Identifikačné údaje o štatutárnom zástupcovi právnickej osoby“ je potrebné vyplniť základné identifikačné údaje o štatutárnom zástupcovi zamestnávateľa podľa toho kto môže konať v mene zamestnávateľa a zároveň bude podpisovať dohodu.
V tretej časti „Údaje o zodpovednom pracovníkovi (kontaktná osoba žiadateľa)“ je potrebné vyplniť základné identifikačné údaje o zodpovednom pracovníkovi zamestnávateľa, ktorý bude komunikovať s príslušným úradom práce, sociálnych vecí a rodiny.
Povinná príloha k žiadosti iba odkazuje na prílohu, ktorú je potrebné k žiadosti doložiť. Netreba nič vypĺňať.
Časť „čestné vyhlásenie“ nie je potrebné vypĺňať, žiadateľ je povinný s údajmi uvedenými v tejto časti žiadosti sa detailne oboznámiť, z dôvodu, že odoslaním žiadosti žiadateľ potvrdzuje, že spĺňa všetky uvedené podmienky. V prípade, ak žiadateľ nespĺňa niektorú z podmienok, žiadosť nemôže podať.
Ani tieto časti „Poučenie o ochrane osobných údajov“ a „Poučenie“ sa nevypĺňajú, slúžia len na oboznámenie sa žiadateľa s uvedenými informáciami.
Výkaz tvorí povinnú prílohu žiadosti a nájdete ho tu: Výkaz 3A
Prvá časť výkazu obsahuje základné identifikačné údaje žiadateľa, ktoré je potrebné vyplniť rovnako ako v žiadosti (vypĺňajú sa žlto podfarbené časti). Vo výkaze za prvý mesiac žiadateľ neuvádza číslo dohody o poskytnutí príspevku, ktoré je povinným údajom len vo výkaze za druhý a ďalšie mesiace.
V položke „Celkový počet zamestnancov ku koncu vykazovaného mesiaca“ uvedie žiadateľ počet všetkých svojich zamestnancov (bez ohľadu na to, či si na nich bude žiadať príspevok, vrátane zamestnancov, ktorí mali v danom mesiaci aktívnu dohodu, t. j. bola im v danom mesiaci vyplatená odmena).
V položke „Celkový vymeriavací základ na účel zákona o sociálnom poistení za všetkých zamestnancov za vykazovaný mesiac“ uvedie žiadateľ vymeriavací základ za všetkých svojich zamestnancov (bez ohľadu na to, či si na nich bude žiadať príspevok).
V druhej časti výkazu „Zoznam zamestnancov prijatých do zamestnania s dňom nástupu do práce najneskôr 1.3.2020“ zamestnávateľ uvedie do jednotlivých riadkov údaje za svojich zamestnancoch, na ktorých žiada príspevok. Ide o zamestnancov v pracovnom pomere, ktorí v danom mesiaci boli na prekážkach v práci na strane zamestnávateľa.
Vypĺňa sa:
a) vymeriavací základ na účel zákona o sociálnom poistení – uvádza sa neohraničený vymeriavací základ,
b) priemerný hodinový zárobok na pracovnoprávne účely podľa § 134 Zákonníka práce v platnom znení za predchádzajúci štvrťrok,
c) počet hodín prekážky v práci podľa § 142, ods. 3, 4 Zákonníka práce v platnom znení vykazovaná za daný mesiac,
d) výška náhrady mzdy – uvádza sa náhrada mzdy zamestnanca, ktorému zamestnávateľ nemôže prideľovať prácu z dôvodu prekážky na strane zamestnávateľa (§ 142 ods. 4 Zákonníka práce), ktorú zamestnávateľ už vyplatil, resp. ktorá bude vyplatená vo najbližšom výplatnom termíne.
e) požadovaná výška príspevku – nevypĺňa sa, vypočíta sa na základe zadaných vzorcov.
Do výkazu sa uvádzajú len zamestnanci s dňom nástupu do práce najneskôr 01.03.2020. Nie je možné uvádzať do výkazu zamestnancov, ktorí poberajú dávky sociálneho zabezpečenia (PN, OČR).
Emailové adresy pre zasielanie žiadosti nájdete TU: Kontakty na UPSVR. V predmete je potrebné uviesť Opatrenie č.3 – názov žiadateľa – IČO žiadateľa.
Ako požiadať o príspevok 3B?
Žiadosť 3B si môžete stiahnuť tu: Žiadosť opatrenie 3B
V prvej časti žiadosti vypĺňate svoje IČO, IČZ, meno(FO) alebo názov (PO), adresu bydliska (FO), alebo sídlo (PO), právnu formu, dátum vzniku, DIČ, či ste platiteľ DPH, IBAN, zápis v registri, predmet prevažujúcej činnosti, počet zamestnancov a počet tých zamestnancov, na ktorých žiadate príspevok, miesto a adresu prevádzky a veľkosť podniku, pokles tržieb v percentách.
V položke „Pokles tržieb v %“ sa vyznačuje príslušná kategória poklesu tržieb. Tržba je časť výnosu. Tržby sú peňažné príjmy získané za predaj produktu, za prenájom pozemkov, budov, zariadení a pod. Základný rozdiel je v tom, že pri právnických osobách idú do tržieb fakturované výnosy (to čo fakturoval), a pri fyzických osobách skutočné prijaté, resp. uhradené výnosy, teda to, čo v jednoduchom účtovníctve, alebo evidencii príjmov v peňažnom denníku. Žiadateľ si zvolí jednu z alternatív spôsobu výpočtu poklesu tržieb.
Porovnáva sa tržba za vykazovaný mesiac s tržbou za rovnaký mesiac predchádzajúceho roka (napr. pre vykazované obdobie 03/2020 – predchádzajúce je 03/2019).
Výkaz tvorí povinnú prílohu žiadosti a nájdete ho tu: Výkaz opatrenie 3B
Prvá časť výkazu obsahuje základné identifikačné údaje žiadateľa, ktoré je potrebné vyplniť rovnako ako v žiadosti (vypĺňajú sa žlto podfarbené časti).
Vo výkaze za prvý mesiac žiadateľ nevypĺňa položku „Číslo dohody o poskytnutí príspevku“, ktoré je povinným údajom len vo výkaze za druhý a ďalšie mesiace.
V položke Celková tržba sa vypĺňajú peňažné príjmy získané za predaj produktu, za prenájom pozemkov, budov, zariadení a pod. Základný rozdiel je v tom, že pri právnických osobách idú do tržieb fakturované výnosy (to čo fakturoval), a pri fyzických osobách skutočné prijaté, resp. uhradené výnosy, teda to, čo v jednoduchom účtovníctve, alebo evidencii príjmov v peňažnom denníku.
Vymeriavací základ zamestnanca:
vymeriavací základ zamestnanca, ktorý vykonáva zárobkovú činnosť uvedenú v § 3 ods. 1 písm. a) zákona č. 461/2003 Z. z. o sociálnom poistení v znení neskorších predpisov (ďalej len „zákon“), je príjem plynúci z tejto zárobkovej činnosti okrem príjmov, ktoré nie sú predmetom dane alebo sú od dane oslobodené podľa osobitného predpisu, príspevkov na doplnkové dôchodkové sporenie, ktoré platí zamestnávateľ za zamestnanca a príjmov zamestnanca poskytovaných zamestnávateľom podľa osobitného predpisu.
vymeriavací základ zamestnanca je aj podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva,
vymeriavací základ zamestnanca, ktorý vykonáva zárobkovú činnosť uvedenú v § 3 ods. 2 a 3 zákona o sociálnom poistení, je príjem plynúci z tejto zárobkovej činnosti okrem príjmov, ktoré nie sú predmetom dane alebo sú od dane oslobodené podľa právnych predpisov štátu, podľa ktorých sa tento príjem zdaňuje.
V druhej časti výkazu „Zoznam zamestnancov prijatých do zamestnania s dňom nástupu do práce najneskôr 1.3.2020“ zamestnávateľ uvedie do jednotlivých riadkov údaje za svojich zamestnancov, na ktorých žiada príspevok:
b) výška vyplatenej mzdy – uvádza sa:
výška náhrady mzdy zamestnanca, ktorému zamestnávateľ nemôže prideľovať prácu z dôvodu prekážky na strane zamestnávateľa (§ 142 Zákonníka práce),
výška mzdových nákladov zamestnanca, ktorý nemal prekážku na strane zamestnávateľa,
a ktorú zamestnávateľ už vyplatil, resp. ktorá bude vyplatená v najbližšom výplatnom termíne.
c) požadovaná výška príspevku – nevypĺňa sa, vypočíta sa na základe zadaných vzorcov.
Do výkazu sa uvádzajú len zamestnanci s dňom nástupu do práce najneskôr 01.03.2020. Do výkazu nie je možné uvádzať zamestnanca, ktorý mal viac ako 50 % jeho fondu mesačného pracovného času prekážku na strane zamestnanca alebo čerpal dovolenku.
Žiadosť A vypĺňa SZČO, ktorá prerušila alebo obmedzila vykonávanie alebo prevádzkovanie svojej činnosti a ktorej nevznikla povinnosť nemocenského a dôchodkového poistenia alebo nečerpá tzv. odvodové prázdniny.
Formulár žiadosti nájdete tu:Žiadosť A
Prvá časť žiadosti „Údaje o SZČO“ obsahuje základné identifikačné údaje žiadateľa.
V položke „Zapísaná v registri“ sa uvádza príslušný register, na základe ktorého žiadateľ začal vykonávať svoju činnosť: napr. živnostenský register, register príslušný pre vykonávanie činnosti podľa osobitných predpisov (napr. podľa zákona č. 78/1992 Zb. o daňových poradcoch a Slovenskej komore daňových poradcov, zákona č. 323/1992 Zb. o notároch a notárskej činnosti (Notársky poriadok), zákona č. 586/2003 Z. z. o advokácii, zákona č. 540/2007 Z. z. o audítoroch, audite a dohľade nad výkonom auditu, zákona č. 185/2015 Z. z. autorský zákon, zákona č. 103/2014 Z. z. o divadelnej činnosti a hudobnej činnosti, zákona č. 40/2015 Z. z o audiovízii a pod).
V položke „Predmet prevažujúcej činnosti – SK NACE Rev.2“ sa uvádza 5-miestny číselný kód v súlade s Vyhláškou Štatistického úradu SR, ktorý je zverejnený na stránke www.statistics.sk.
V položke „Oblasť podnikania“ – „Odvetvie rybolovu a akvakultúry“, „Poľnohospodárska prvovýroba“, „Iné“ – žiadateľ vyberie jednu z možností, do ktorej uvedenie áno, podľa toho ktorá z položiek sa ho týka. Väčšina žiadateľov zvolí možnosť Iné.
Druhá časť žiadosti „Údaje o zodpovednom pracovníkovi (kontaktná osoba žiadateľa)“ obsahuje základné identifikačné údaje o zodpovednom pracovníkovi, ktorý bude komunikovať s príslušným úradom práce, sociálnych vecí a rodiny.
Tretia časť „čestné vyhlásenie“ nie je potrebné vypĺňať, žiadateľ je povinný s údajmi uvedenými v tejto časti žiadosti sa detailne oboznámiť, z dôvodu, že odoslaním žiadosti žiadateľ potvrdzuje, že spĺňa všetky uvedené podmienky. V prípade, ak žiadateľ nespĺňa niektorú z podmienok, žiadosť nemôže podať.
Na konci je potrebné vyplniť ešte dátum vyplnenia žiadosti. Žiadosť sa nepodpisuje.
Žiadosť B vypĺňa fyzická osoba, ktorá je jediným spoločníkom s.r.o., zároveň je jej konateľom a nie je jej zamestnancom (tzv. jednoosobová s.r.o.).
Formulár žiadosti nájdete tu: Žiadosť B
Prvá časť žiadosti „Údaje o SZČO, ktorá je konateľom“ obsahuje základné identifikačné údaje žiadateľa a identifikačné údaje s.r.o., v ktorej je žiadateľ konateľom .
Covid-19covid19koronavírusmimoriadna situáciamimoriadne opatreniaNaštartujte svoj biznispríspevok na podporu zamestnanosti